Pieter Jansz. Saenredam

Piteris Sanredamas (, gimė 1597 m. birželio 9 d. Asendelfte, Nyderlandai – palaidotas 1665 m. gegužės 31 d. Harleme) – XVII a. Nyderlandų architektūrinių vaizdų tapytojas ir piešėjas.

 Biografija 

Piteris Jansas Sanredamas gimė 1597 m. birželio 9 d. Asendelfto miestelyje Šiaurės Olandijoje. Jo tėvas Janas buvo žinomu to meto graveriu. 1609 m. motina su P. Sanredamu (tėvas mirė 1607 m.) persikėlė į Harlemą ir 1612 m. gegužę jis buvo registruotas mokiniu pas tapytoją Frans de Grebber (1573−1649).From Rembrandt to Vermeer: 17th-Century Dutch Artists. Sud. Turner, Jane. Macmillan Reference, 2000, p. 316 1623 m. balandžio 24 d. Piteris Sanredamas registruotas Harlemo Šv. Luko tapytojų gildijoje. Iki to laiko jis dirbo Frans de Grebber dirbtuvėse, tikriausiai daugiau asistentu nei mokiniu. Tikėtina, kad sėkmingesnei P. Sanredamo karjerai trukdė jo netaisyklinga žmogaus figūra.From Rembrandt to Vermeer: 17th-Century Dutch Artists. Sud. Turner, Jane. Macmillan Reference, 2000, p. 317 1628 m. datuotas pirmas išlikęs P. Sanredamo paveikslas „Šv. Bavono bažnyčios Harleme vidaus vaizdas“. Tikriausiai iki to laiko P. Sanredamas dirbo piešėju pas vietos architektus Salomon de Bray ar Jacob van Campen. Sanredamas daugiausiai vaizdavo Harlemo Šv. Bavono ir Naujosios bažnyčių interjerus. 

1636 m. P. Sanredamas lankėsi Utrechte, piešė vietos bažnyčių vaizdus, tikriausiai buvo susijęs su Abraham Bloemaert dirbtuve. 1638 m. P. Sanredamas vedė Aefje Gerritsdr ir iki gyvenimo galo, su trumpomis išvykomis, gyveno ir mirė Harleme. Pora susilaukė vienos dukters. P. Sanredamas kolekcionavo knygas, paveikslus, turėjo vieną Maerten van Heemskerck albumų su Romos vaizdais.Arthur K. Wheelock Jr., April 24, 2014, nga.gov  Palaidotas 1665 m. gegužės 31 d. Jo kūriniai pasižymi harmoningumu ir ramybės nuotaika.From Rembrandt to Vermeer: 17th-Century Dutch Artists. Sud. Turner, Jane. Macmillan Reference, 2000, p. 316 P. Sanredamas paliko apie 50 paveikslų, 150 piešinių, kelis grafikos kūrinius. Kai kuriuos paveikslus nutapė pagal piešinius, nematęs tikro objekto, pavyzdžiui, „Romos Santa Maria della Febbre bažnyčia“.Arthur K. Wheelock Jr., April 24, 2014, nga.gov 

 Darbų galerija 

 Išnašos 

 Nuorodos 

 Encyclopaedia Britannica
 J. Paul Getty muziejus
 wga.hu

Saenredam, Pieter